इन कथाओं से एक स्पष्ट संदेश देने की कोशिश की गई है कि इस सृष्टि में सर्व शक्तिमान भी कुछ नियमों से बंधे हैं और नैतिकता का पालन उन्हें भी करना पड़ता है नहीं तो दंड उन्हें भी दिया जाता है, प्रायश्चित वे भी करते हैं। माननीय न्यायालय की स्मृति में ब्रिटिश मुख्य न्यायाधीश जॉन हॉल्ट का 1707 का वो कथन भी नहीं आया, जिसमें उन्होंने व्यभिचार को हत्या के बाद सबसे गंभीर अपराध बताया था। हां, चाहे पुरुष करे या स्त्री, ये अपराध है और बहुत गंभीर अपराध है, क्योंकि इसका परिणाम केवल दो लोगों के जीवन पर ही नहीं, बल्कि पूरे परिवार के अस्तित्व पर पड़ता है (कोर्ट ने इसे तलाक का आधार मानकर स्वयं इस बात को स्वीकार किया है)। जिसका असर बच्चों के व्यक्तित्व पर पड़ता है।